Simona Halep - Roberta Vinci LIVE

Simona Halep la BRD Bucharest Open. Simona Halep a câștigat, duminică, turneul WTA BRD Bucharest Open, după ce a învins-o în finală pe Roberta Vinci, cu scorul de 6-1, 6-3.

Simona Halep s-a calificat în finală după ce a învins-o pe Monica Niculescu (locul 68 WTA), cu scorul 6-2, 4-6, 6-1, în semifinale.

Jucătoarea italiană Roberta Vinci (locul 24 WTA), cap de serie numărul 2, s-a calificat, sâmbătă, în finala turneului BRD Bucharest Open, după ce a trecut în semifinale de sportiva Kristina Kukova din Slovacia, scor 6-1, 6-3.

UPDATE: Numele lui Victor Ponta a fost huiduit copios la finalul meciului, în momentul în care președintele Federației Române de Tenis, George Cosac, i-a mulțumit pentru sprijinul acordat pentru organizarea turneului. Preț de un minut, întreaga arenă a fluierat și a huiduit, George Cosac încercând să tempereze spiritele: „Îmi pare rău că….„ În schimb, publicul a aplaudat când Cosac a mulțumit BNR și ministerului Tineretului, condus de Gabriela Szabo.

Simona Halep – Roberta Vinci, 6-1, 6-3. Simona obține al 8-lea titlu WTA din carieră

Simona Halep servește pentru meci. Halep ia tot din acest game fără să-i cedeze niciun punct Robertei Vinci și câștigă cu o dreaptă superbă primul turneu WTA organizat la București. 6-3

Scurtele o ajut pe Roberta Vinci să câștige primele două puncte. Halep recuperează rapid, ajutată de greșelile lui Vinci. Roberta pierde un punct care era ca și câștigat. Minge de meci pentru Halep. Roberta Vinci nu cedează. 5-3.

Simona este de neoprit. Game alb pe serviciul lui Halep, încheiat cu un ace. 5-2

Jocul lui Halep prinde viteză. Roberta Vinci este copleșită. Simona se impune rapid pe serviciul italiencei și este la un pas de un nou game, dar Roberta salvează cele trei mingi de break. Următoarea șansă a lui Halep este trimisă în out de Vinci. Scorul este 4-2.

O nouă dublă a Simonei. Românca a avut două șanse de a prelua conducerea în set, dar Vinci face minuni cu o scurtă. Avantaj și un ace o aduc pe Simona la conducere. Trei game-uri luate consecutiv. 3-2

Vinci încearcă să se desprindă, dar Halep găsește soluții la loviturile italiencei și preia conducerea. Reușește break-ul și egalează rapid scorul în al doilea set. 2-2

Simona Halep își face revenirea. Game alb. Trei puncte câștigate rapid, transformate într-un game cu un ace. 1-2

Roberta Vinci a început bine game-ul pe serviciul propriu, dar Halep a trecut rapid în avantaj. O șansă de 1-1, trimisă în out de Halep, la o scurtă a italinencei. O bombardează cu astfel de lovituri Vinci și reușește să ducă scorul la 0-2.

Începe setul al doilea, pe serviciul Simonei. Superbă dreapta Robertei Vinci. Încearcă din nou același colt, dar trimite în out. Un nou lung de linie o aduce la un pas de game. Urmează unul dintre cele mai lungi schimburi de mingi din această partida, finalizat genial de Halep. Vinci câștigă primul său break din acest meci. Simona Halep – Roberta Vinci 0-1.

Simona Halep – Roberta Vinci 6-1, în primul set

Servește Vinci pentru a continua acest set. Avantajul la puncte al italiencei este spulberat de Halep. Minge de set pentru Simona Halep, trimisă în out de Vinci. Game și set Simona Halep. 6-1

Lui VInci i-a cerut antrenorul la pauză să fie mai agresivă și se vede în jocul italiencei. A avut o șansă de break, dar a trimis mingea afară. E rândul lui Halep să atace. Românca rezolvă și acest game și duce scorul la 5-1

Servește Vinci. Scurtă foarte bună reușită de italiancă. Halep ripostează și are șansă de break. O dreaptă în lungul liniei îi aduce breakul. 4-1

Simona Halep se dezlănțuie și reușește să se dinstanțeze rapid printr-un game alb. Nicio șansă pentru Roberta Vinci în acest game. 3-1

Vinci trimite în tribune prima minge jucată în acest game, după un nou rever bun al lui Halep. Recuperează apoi cu o scurtă bine plasată, pe care Halep o ajunge, dar o returnează în fileu. O dublă greșeală pentru Roberta Vinci. Primul ace al lui Vinci. Extraordinar voleul reușit de italiancă. Game Vinci. 2-1

Halep pornește game-ul mai agresiv și duce scorul rapid la 40-15. Urmează prima dublă a Simonei. Vinci trimite mingea decisivă în fileu și scorul este 2-0.

Servește Vinci. Două puncte câștigate de Halep cu ajutorul reverului. O șansă de break. Are și Vinci o șansă la game, dar trimite mingea în afara terenului. Halep este din nou la un pas de break, gratie unui rever de-a lungul liniei. Game Halep. Simona Halep – Roberta Vinci 1-0

Meciul a început

Principala favorită a BRD Bucharest Open, Simona Halep, a învins-o, vineri, cu scorul de 6-3, 6-1, pe jucătoarea spaniolă Lara Arruabarrena, locul 120 WTA, și s-a calificat în semifinalele turneului, fază în care o va întâlni pe Monica Niculescu. Meciul dintre Halep și Arruabarrena a durat 55 de minute și 44 de secunde.

Halep a început destul de determinată partida, reușind să obțină relativ repede un avantaj de un break în fața lui Arruabarrena, în special unei prospețimi fizice aparent mai bună decât în meciurile din tururile precedente. Cu o mică sincopă în ghemul șase când i-a oferit lui Arruabarrena o minge de break, Halep a continuat să pună presiune pe adversară și a mai reușit un break în ghemul nouă, încheind primul set cu 6-3. Setul doi nu a avut practic istoric, Halep distanțându-se repede la 4-0, însă Arruabarrena a avut o tresărire de orgoliu, reușind breakul în ghemul cinci. Totuși Halep a replicat imediat, făcând cel de-al cincilea break al său din meci, după care a încheiat meciul cu 6-1.

Simona Halep este deținătoarea titlului de la Budapesta de anul trecut, turneul fiind mutat în 2014 la București din cauza problemelor financiare ale competiției ungare.